ไฟแนนซ์ทูเดย์
...เข้าสู่ช่วงต้นโค้งสุดท้ายของไตรมาส 4 ธนาคารไทยเทศต่างเดินสายให้มุมมองวิเคราะห์เศรษฐกิจไทยเพื่อเตรียมพร้อมรับมือปีหน้ากันคึกคัก วันนี้มีทั้งธนาคารกสิกรไทย และสแตนดาร์ด ชาร์เตอร์ด ที่ต้องตามดูว่า นอกจากจะหั่นคาดการณ์จีดีพีแล้ว จะมีข่าวดีอะไรให้คนไทยพอจะใจชื้นได้บ้างหรือเปล่า
15 ต.ค. 2557

...เข้าสู่ช่วงต้นโค้งสุดท้ายของไตรมาส 4 ธนาคารไทยเทศต่างเดินสายให้มุมมองวิเคราะห์เศรษฐกิจไทยเพื่อเตรียมพร้อมรับมือปีหน้ากันคึกคัก วันนี้มีทั้งธนาคารกสิกรไทย และสแตนดาร์ด ชาร์เตอร์ด ที่ต้องตามดูว่า นอกจากจะหั่นคาดการณ์จีดีพีแล้ว จะมีข่าวดีอะไรให้คนไทยพอจะใจชื้นได้บ้างหรือเปล่า 
...สำหรับคนมีเงินเป็นมรดกให้ลูกหลาน หากมีเวลาแนะนำไปฟังสัมมนาการวางแผนภาษีมรดกและส่งมอบความมั่งคั่ง โดยธนาคารกรุงเทพ ที่ โรงแรมแชงกรีลา วันนี้มีกูรูการเงินอย่าง สุวรรณ วลัยเสถียร พร้อมผู้บริหารแบงก์กรุงเทพและผู้บริหารกรมสรรพากรมาให้ความรู้แบบเน้นๆ
...แต่ถ้าอยากเสริมความรู้วิชาการแบบเข้มๆ เรื่องการเงินกับเศรษฐกิจไทย ต้องไม่พลาดงานสัมมนาวิชาการประจำปีของธนาคารแห่งประเทศไทย (ธปท.) หรือซิมโพเซียม ในวันที่ 1617 ต.ค.นี้ ซึ่งติดตามได้ที่นี่ ที่โพสต์ทูเดย์
...ช่วงนี้เขียนถึง สาลินี วังตาล บ่อย ตามความขยันของประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ที่ลุยงานเองทุกครั้งตั้งแต่โครงการสินเชื่อ 9 เมนู จนถึงมหกรรมสินค้าเอสเอ็มอีกระตุ้นเศรษฐกิจในวันนี้ ที่อาคารสำนักงานใหญ่ พหลโยธิน 
ความขยันที่ต้องการพลิกฟื้นเอสเอ็มอีแบงก์แห่งนี้ แทบจะทำให้ลืมไปเลยว่า จริงๆ แบงก์นี้เขายังขาดตำแหน่งเอ็มดีอยู่ 
...ยินดีก่อนกับ บุญทักษ์ หวังเจริญ ที่ Make the Difference ทำกำไรให้ทีเอ็มบีอีกครั้ง ในไตรมาส 3 รายได้ส่วนใหญ่มาจากแบงก์แอสชัวรันส์และการขายกองทุนรวม ขณะที่การมุ่งอิเล็กทรอนิกส์ แบงก์กิ้งแทนที่สาขา ซึ่งหันไปสาขาที่ไหนก็แทบไม่ต้องต่อคิวแล้ว ยังช่วยให้ค่าใช้จ่ายเพิ่มขึ้นน้อยลงด้วย 
แต่สำเร็จแบบนี้หวังว่าทีเอ็มบี จะซิงก์ Me by TMB กับสาขาให้มากขึ้น โดยเฉพาะการให้พนักงานสร้างความเข้าใจกับลูกค้า เพราะหันไปสาขาไหนก็บอกให้ไปคุยตรงกับ Me โดยเฉพาะอย่างเดียว จนทำให้รู้สึกเหมือนเป็นคนละแบงก์กัน